### Beslutning

Godkendt.

### Sagsfremstilling

## **Resume og sagens baggrund**

Raklev Skoles Skolebestyrelse har i brev til Kommunalbestyrelsen den 6. marts 2024 bedt om [adresse] beslutning om lukning af Raklev Skole fra august 2025.

## **Indstillinger**

Direktøren indstiller, at

1. Kommunalbestyrelsen tilkendegiver at imødekomme forslag fra Raklev Skoles Skolebestyrelse om lukning af Raklev Skole.
2. Der iværksættes en proces og dialog med forældrene om fremtidigt skoletilbud pr. 1. august 2024 på andre folkeskoler i Kalundborg Kommune med mulighed for at dispensere fra gældende styrelsesvedtægt for skolevæsenet i Kalundborg Kommune.
3. Der udarbejdes sag til senere politisk behandling med forslag til lukning af Raklev skole pr. 1. august 2025.

## **Behandling**

Børn- og Familieudvalget, Økonomiudvalget, Kommunalbestyrelsen

## **Sagsfremstilling**

*Henvendelse fra skolebestyrelsen på [adresse] på [adresse] har henvendt sig til Kommunalbestyrelsen med ønske om at Kommunalbestyrelsen i Kalundborg Kommune beslutter at lukke Raklev Skole fra august 2025.

Ifølge skolebestyrelsens henvendelse, så sker det blandt andet på baggrund af, at skolen til næste år ikke kan oprette en ny 0. klasse. Derudover et faldende elevtal, den enkelte elevs mulighed for optimal social udvikling samt begrænset faglig sparring i en lille personalegruppe.

Skolebestyrelsen anmoder om en tæt dialog i forhold til en proces for forældrenes skolevalg og personalets fremtidige arbejdsplads. Skolebestyrelsen har på forhånd sendt information om forslag til lukning af Raklev Skole til skolens forældre via AULA forud for henvendelsen til Kommunalbestyrelsen.

*Proces for forældrenes skolevalg*For at understøtte en god proces for elever, forældre og personale foreslås iværksat en her og nu proces om skoletilbud uafhængigt af den formelle og længerevarende godkendelsesprocesdure. En her og nu dialog med forældre og personale skal understøtte, at eleverne i videst muligt omfang sikres et andet tilbud i en folkeskole i Kalundborg, som forældrene ønsker.

I følge Styrelsesvedtægten for Kalundborg Kommunes skolevæsen § 24. stk. 5 fremgår det eksempelvis, at optagelse i en anden skole end distriktsskolen kan finde sted, hvis klassekvotienten ikke overstiger 23. Administrationen foreslår, at der i den konkrete situation gives mulighed for at dispensere fra styrelsesvedtægten for folkeskolerne i Kalundborg i forhold at imødekomme forældrenes eventuelle ønsker om frit skolevalg allerede fra 1. august 2024.

De konkrete ønsker til skoletilbud kendes på nuværende tidspunkt ikke. Der kan være potentielle afledte omkostninger ved oprettelse af nye klasser på andre folkeskoler. Samtidig vil der være nedlæggelse af klasser på [adresse].

*Procedure for beslutning om at nedlægge en folkeskole*Ifølge folkeskolelovens § 24, stk. 4 skal forslaget om nedlæggelse af en folkeskole offentliggøres, og det skal samtidig fremgå, hvilke konsekvenser for skolestrukturen, forslaget vil få.

Efter offentliggørelsen af forslaget skal der gives en frist på mindst otte uger til fremsættelse af indsigelser. Såfremt der rejses indsigelser mod forslaget, så kan endelig beslutning om forslaget tidligst træffes fire uger efter udløbet af fristen for indsigelser. Den endelige beslutning i henhold til folkeskoleloven skal være truffet senest 1. marts i det år, hvor skolen lukkes pr. 1. august. Der er derfor muligt formelt at lukke Raklev Skole den 1. august 2025. Det er forventningen, at en beslutning om formel skolelukning i 2025 kan endeligt politisk behandles efter sommerferien 2024. Beslutningsproceduren suppleres med en parallel proces med forældre og personale i foråret 2024 med henblik på potentielle nye skoletilbud allerede fra 1. august 2024.

## **Økonomiske konsekvenser**

Ingen.

### Sagens forløb

19-03-2024 Børn- og Familieudvalget

Anbefales.

Thea Vestergaard (S), Kasper Holst (S) og Dan Mathiesen (F) tager forbehold.

19-03-2024 Økonomiudvalget

Anbefales.

A og SF tager forbehold.